**СКЪОЛАМÆ ЦÆТТÆГÆНÆН КЪУАР**

 **ТЕМÆ: «ФÆЗЗÆГИ ЛÆВÆРТТÆ»**

 **НИСАНТÆ: -** БАФЕДАР КÆНУН ФÆЗЗÆГИ МЕНЕУГУТÆ. ИСБÆЛУРД КÆНУН СУВ-ТИ ЗОНУНДЗИЙНÆДТÆ ФÆЗЗÆГИ ЛÆВÆРТТИ ТУХХÆЙ . --ДЗУРДУАТ ГЪÆЗДУГДÆР КÆНУН АЙЙЕВ ДЗУРДТÆ ÆМА ДЗУБАНДИТÆЙ, СИНОНИМТÆЙ (ЙЕУХУЗОН НИСАНЕУÆГГИН ДЗУРДТÆ),МИНЕУÆГОНТÆЙ ÆМА МИУÆВДЕСГУТÆЙ. - КИЗГУТТÆ ÆМА БИЦЦЕУТИ ГЪОМБÆЛКÆНУНАДÆМÆ ЛÆМБУНÆГÆЙ ГЪОС ÆРДАРУН. (ХЕЦÆНДЗ-ТÆ, МЕНЕУГУТÆ,ДАРÆС,ГЪАЗÆНТÆ БАФЕДАР КÆНУН). --КАВКАЗАГ МУТРИ РАСТ ÆМА КÆДЗОС ДЗОРУНБÆЛ АРХАЙУН . -- ÆМДЗÆВГИТÆ ДЗОРГÆЙ ,АХУР КÆНУН ИНТОНАЦИМÆ ГÆСГÆ РÆСУГЪД ÆМА РАСТ КУД ДЗОРОНЦÆ, УОБÆЛ. --ДОМУН,ЦÆМÆЙ ФАРСТÆН ÆМБАРГÆ, ÆНХÆСТ ÆМА РАСТ ДЗУАПП ДÆТТОНЦÆ. -- УАРЗОНДЗИЙНАДИ ÆНКЪАРÆНТÆ ÆВЗУРУН КÆНУН ФÆЗЗИГОН ÆРДЗИ РÆСУГЪДДЗИЙНÆДТÆМÆ. --СУВ-ТИ АХУР КÆНУН,ЦÆМÆЙ ГРАММАТИКОН ÆГЪДАУÆЙ АРАЗОНЦÆ РАСТ ГЪУДИÆДТÆ.

 **АРХАЙÆН ФÆРÆЗНИТÆ:** ХУЗТÆ ,КАРТОЧКИТÆ,ДОРТÆ,ФÆЗЗИГОН СИФТÆ, ХУАРÆНТÆ, ИНТЕРАКТИВОН ФÆЙНÆГ ,МУЗЫКÆ,ГЪАЗÆНТÆ,КЪÆРТРАЗ.

 **РАГАГЪОНМÆ КУСТ :** БАЛЦ РÆВДАУÆНДОНИ ТУРГЪÆМÆ. ФÆЗЗИГОН СИФТÆ ÆРÆМБУРД КÆНУН. ФÆЗЗÆГИ БÆРÆГГÆНÆНТÆБÆЛ ÆМА МЕНЕУГУТÆБÆЛ БАКОСУН. ÆМДЗÆВГИТÆ,ÆМБЕСÆНДТÆ ИСАХУР КÆНУН. СÆРМАГОНДÆЙ РАДЗОРУН БИЦЦЕУТИ ÆМА КИЗГУТТИ ГЪОМБÆЛКÆНУНАДÆБÆЛ. РАГЪАЗУН БИЦЦЕУТИ ÆМА КИЗГУТТИ ГЪÆСТИТÆЙ.

 **АХУРИ ЦУД**

 **ИГЪУСУЙ « ЧИКОЛА»-Й ЦАР.**

 *БИЦЦЕУТÆ ÆРБАЦÆУНЦÆ МЕДÆМÆ ÆМА ФÆРСÆЙ ФАРСМÆ ÆРЛÆУУНЦÆ. СÆ ФÆСТЕ ÆРБАЦÆУНЦÆ КИЗГУТТÆ ÆМА ИСЛÆУУНЦÆ.*

**ГЪ. :** ÆГАС ЦОТÆ , МÆ МИНКЬИ БÆДÆЛТТÆ. ÆРБАКÆСАЙТÆ ЦИ БЕРÆ ИУАЗГУТÆ НÆМÆ ÆРБАЦУДÆЙ АЦИБОН. (ИУАЗÆГ КАДГИН КЕ ÆЙ ,УОЙ ЗÆРДИ ÆРÆФТАУН ) ). ГЪÆЙДÆ СИН БОН ХУАРЗ ЗÆГЪÆН. (САЛАМ ДÆТТУНЦÆ).

**ГЪ.:** -ЦИ РÆСУГЪД АЙТÆ УЕ ГАС ДÆР. ЦÆХУÆН УÆЛЕДАРÆС УÆБÆЛ ЕС? БИЦЦЕУТÆ -ЦОХЪАТИ,КИЗГУТТÆ БА - КÆРТРÆЗТИ. (БЕСЕДÆ УÆЛЕДАРÆСИ ТУХХÆЙ.СУВ-ТИ ГЪУДИТÆ). ÆВÆДЗИ АЦИБОН ДЕССАГИ БОН ÆЙ. ИГЪÆЛДЗÆГ ÆМА РАЙДЗАСТ БОН , КÆД БОНИГЪÆДÆ МÆТЪÆЛ ÆЙ ,УÆДДÆР.

 МЕГЪÆ КÆД БАДУЙ НИЛЛÆГ ,

 МАХ КÆД ÆФСНАЙÆН ТИЛЛÆГ ?

 МУРКЪÆ ИСЦÆХÆР ÆЙ ,

 ЗАД КÆРДТУ ГЪЗÆЛУЙ.

 **( ФÆЗЗÆГ.)**

*( ИНТЕРАКТИФОН ФÆЙНÆГБÆЛ ФÆЗЗÆГИ ХУЗÆ, ЦУБУР БЕСЕДÆ ИСАРАЗУН; РАЗÆНГАРД СÆ КÆНУН СÆ ГЪУДИТÆ ДЗОРУНМÆ.МЕНЕУГУТÆ,БÆРÆГГÆНÆНТÆ,ÆЙЙИВДДЗИЙНÆДТÆ ) .*

 **СУВ-ТÆ ДЗОРУНЦÆ ÆМДЗÆВГИТÆ :**

**ДАВИД:**  ЦÆЙ АДГИН ,ЦИ МУД ДÆ!

 ÆГАС ЦО ФÆЗЗÆГ.

 ХУАРЗ ÆМА ÆРЦУДТÆ ,

 ГЪУДÆЙ САТÆГ

 ФÆРСÆН ДÆ –ЦИ РХАСТАЙ

 ЛÆВАРИ МАХÆН ?

 - ТИЛЛÆГ –ЦАРДИ ХУАСÆН ,

 УОЛÆФТ –НÆ ЗÆНХÆН!

**ИБРАГИМ** : ГЪАР ФÆЗЗÆГ ÆРХЪÆРТТÆ ,

 КОВÆН ДИН НИЛЛÆГ .

 ХÆССИС НИН ЛÆВÆРТТÆ –

 САТÆГ МА ТИЛЛÆГ!

**МАРАТ :** ХУСКЪÆ ХЪÆЛНÆГЪ ФÆТТАРБУН ÆЙ ,

 ИСКУРЕС УНМÆ БÆЛЛУЙ,

 УОРС ÆФСЕРÆ ЗÆРДИБУНÆЙ ,

 УОРС НÆМГУТÆЙ ИДЗУЛУЙ.

**МАРАТ М.** УАЛÆ ФАХСИ ФУСТИ ДЗОГТÆ

 ÆХСИНУНЦÆ НÆУÆГ ТАУÆ ,

 ÆРКАЛУЙ СИН ЗÆРДИ ТОГТÆ ,

 ФÆЗЗИГОН ХОР ÆНÆДАУÆ.

**ЖОРИК.** ДÆН ФÆЗЗÆГИ ÆНÆ АЗУМ

 УОРС ТИЛЛÆГ ÆМА ФÆНДТÆЙ,

 УОМÆ ГÆСГÆ Й ФУЛДÆР УАРЗУН

 АНЗИ ИННÆ АФÆНТТÆЙ.

**ХАСАН.** ГЪОЙ ,УÆРÆЙДÆ ,ГЪÆЗДУГ ФÆЗЗÆГ

 ЦИЙНИ РАДÆ ÆРХЪÆРДТÆЙ

 ИВУЛД БÆРКАД –АМОНДХÆССÆГ,

 УАРЗТИ НИВÆ- ÆНКЪÆЙТТÆЙ.

**САМИРА .** ФÆЗЗÆГ –РÆДАУ УОСÆ,

 ФÆЗЗÆГ –ГЪÆЗДУГ КЪОХ .

 ДЗÆБÆХ ИН БАКОСÆ,

 НÆ ДÆ УÆД ИРОНХ!

**ДИАНА.** АН ЕУГУРÆЙ –ЗÆНХИ ЗÆНÆГ ,

 ХОР – ЗÆРИЙНÆ НÆ МАДÆЙ .

 ГЪÆЗДУГ ФÆЗЗÆГ –ФАРНÆХÆССÆГ .

 ÆРФЕСТÆГ ÆЙ РÆЙВАДÆЙ.

**АРИНА .** ФÆЗЗÆГ МÆМÆ Æ ЕС – БЕСИ

 ÆВЗОНГ МАДÆ ФÆККÆСУЙ ,

 РАСТ ЦУМА МИН Æ ГЪÆБЕСИ

 АНЗДЗУД КИЗГÆ ÆРХÆССУЙ.

**МАРИНА .** ФÆЗЗÆГ ЦИ ДЕССАГ ДÆ ,

 УАРЗÆН ДÆ ЗÆРДÆЙ !

 ГЪÆЗДУГ МА ИДЗАГ ДÆ ,

 БÆРКАД МА ФАРНÆЙ!

**САЛИМА :** ФÆЗЗÆГ.

**ГЪ.:** ХЪÆБÆР ДЕССАГИ ÆМДЗÆВГИТÆ МИН РАДЗУРДТАЙТÆ, МÆ БÆДÆЛТТÆ. СÆРМАГОНÆЙ СИ РАВДИСТАЙТÆ ФÆЗЗÆГИ МЕНЕУГУТÆ, ÆРДЗИ РÆСУГЪД ÆЙЙИВДДЗИЙНÆДТÆ ÆМА БÆРÆГГÆНÆНТÆ. ГЪÆЙДÆ ,ФÆЗЗÆГБÆЛ ЙЕУ РÆСУГЪД ЗАР РАКÆНÆН .ФÆНДУЙ УÆ?

 **ЗАР « СУГЪЗÆРИЙНÆ ФÆЗЗÆГ»**

 *(ÆНÆНГЪÆЛÆГИ ,КÆЦÆЙДÆР ФÆЗЗИНДТÆЙ МИНКЪИ КИЗГÆ- ХАПÆЛЕРÆ,ÆНÆФАСТ ,БИЦЦЕУИ УÆЛЕДАРÆСИ ,БИЦЦЕУИ ГЪАЗÆНТÆ Æ КЪОХИ ,УОТЕМÆЙ)*

**ГЪ.:** ИУАЗÆГ-ХУЦАУИ ИУАЗÆГ! ÆГАС ЦО!. КА ДÆ ÆМА КÆЦÆЙ ФÆЗЗИНДТÆ?

 **КИЗГÆ:** НÆ МÆ ФÆСМÆРЕТÆ? ÆЗ ДÆН ПИШЕРХАН . ÆЗ УАРЗУН УОЛÆФУН,ХУÆРУН ,ХЪАНÆЙ ЛÆУУН ÆМА ГЪАЗУН!. (æвдесуй)

**ГЪ.:** ÆМА БИЦЦЕУИ ГЪАЗÆНТÆЙ КУ ГЪАЗИ . СУВ-ТÆ ,РАНИМАЙЕТÆ БИЦЦЕУИ ÆМА КИЗГУТТИ ГЪАЗТИТÆ ( ДЗОРУНЦÆ СÆ ГЪУДИТÆ)

**ГЪ.:** КИЗГÆ ДÆ,ЗÆГЪИС ! **ФАРСТ:** КИЗГÆ ЦИ УАРЗУЙ ДАРУН ,БИЦЦЕУТÆ БАЙ НЕКÆД ИСКÆНДЗÆНЦÆ?(ПЪОЛЦИ,ДÆЛЛАГГУРÆ,КЪÆРТРАЗ)

**ГЪ.:** СУВ-ТÆ,ЗÆГЪАЙТÆ ЦÆХУÆН УА ГЪÆУАМА КИЗГÆ? –(ДЗУÆППИТÆ) .

**КИЗГÆ:** ÆНДÆР КУСТАГ МИН НÆ ЕС… ДÆ СÆР ФАСÆ,ДÆЛЛАГГУРÆ ДАРÆ ,УОМÆЙ УÆЛДАЙ БА МА ÆФСНАЙÆ.

 **ГЪ.:** УОМÆЙ УÆЛДАЙ БА МА АХУР КÆНÆ. ЦÆМÆЙ ЗУНДГИН УАЙ ÆМА АЛЦÆМÆДÆР ДÆСНИ .

(*ПИШЕРХАН КИЗГУТТИ УÆЛЕДАРÆСМÆ КÆСУЙ , ХИЦÆ СÆМÆ КÆНУЙ).*

**КИЗГÆ:** ЦИ РÆСУГЪД АЙТÆ ,УÆ УÆЛЕДАРÆС ДÆР ЦИ РÆСУГЪД ÆЙ.

**ГЪ.:** ДÆУ ДÆР ФÆНДУЙ НÆ КИЗГУТТИ ХУЗÆН РÆСУГЪД УН? СУВ-ТÆ ,ГЪÆЙДÆ ИН БАЛÆВАР КÆНÆН КÆРТРАЗ..ÆРМÆСТ ДÆХЕМÆ БАЗЕЛÆ, ДÆ СÆР НИФФАСÆ...(КИЗГÆ ИСЦИЙНÆ КОДТА, ÆМА УОТЕМÆЙ ФÆЦЦÆУЙ) .

**ГЪ.:** СУВ-ТÆ, УИНЕТÆ АХУР КУ НÆ КÆНАЙ, УÆД ЗОНГÆ ДÆР НЕЦИ КÆНДЗÆНÆ, УДТА ЛÆДÆРГÆ ДÆР. МАХ ИХÆС ÆЙ ПИШЕРХАНÆН ФÆЙАГЪАЗ КÆНУН. МÆ ХÆЦЦÆ АРАЗИ АЙТÆ?*(БЕСЕДÆ)*

 *( ПИШЕРХАН ИСРÆВДЗÆЙ ÆМА ÆРБАЦУДÆЙ)*

**ГЪ.:** КУ НÆБАЛ ДÆ БАФÆСМАРДТАН ! БАКÆСАЙТÆ СУВ-ТÆ,ЦИ РÆСУГЪД РАЦÆЙ! ЙÆ БАКАСТ ДÆР ,ЙÆ ДЗУРДИ ГЪÆДÆ ДÆР.ÆЦÆГ УÆЗДАН ÆМА ÆГЪДАУГИН КИЗГÆ.

**КИЗГÆ:** МÆН ФÆНДУЙ ,ЦÆМÆЙ МА ЗУНДГИН ÆМА АЛЦÆМÆ ДÆСНИ ДÆР КУД УОН. ÆНГЪЕЗУЙ АМИЛÆУУОН ÆМА АХУР КÆНОН УÆ ХÆЦЦÆ?!.

**ГЪ:** ТАБУАФСИ ! КУД ДÆМÆ КÆСУЙ, КÆМИ ГЪÆУАМА ИСБАДАЙ? ( КИЗГУТТИ РАЗИ, БУНАТ ИН НÆ ХЪÆРТУЙ,ФАЛ ИН БИЦ-ТÆЙ ЙЕУ ДÆТТУЙ КЪЕЛА ,КИЗГÆ ИСБАДТÆЙÆМА ЛÆМБУНÆГ ИГЪОСУЙ ).

**ГЪ.:** ФÆЗЗÆГ ÆМБУРД ГÆНÆНИ АФОНÆЙ , Æ ТÆСКЪИ НИН ÆРБАХÆССУЙ БЕРÆ ЛÆВÆРТТÆ. СУВ-ТÆ РАСÆНИМАЙАЙТÆ –ХАЛСАРТÆ ÆМА РÆЗÆ.(СУВ-ТÆ НИМАЙУНЦÆ)

**ДИДАКТИКОН ГЪАЗТ :** **1)«**КА КÆМИ ИРÆЗУЙ?» (ÆВДЕСУНЦÆ)

**З-Н**: БИЦЦЕУТÆ- ХАЛСАРТÆ.

 КИЗГУТТÆ-РÆЗÆ.

**2)** ЕУ-БЕРÆ.

**З-Н**: КАРТОФ-КАРТОФТÆ. ÆПХÆ-ÆПХИТÆ…

**3)** КАРТОЧКИТИ ХÆЦЦÆ КУСТ . БАЗОНÆ ФОРМÆ, АДÆ, ХУЗÆ. (ПИШЕРХАН ДÆР АРХАЙУЙ)

**ГЪ.:** СУВ-ТÆ З-ТÆ,НУР ФÆЗЗÆГÆН Æ РАЙДАЙÆН ÆЙ ÆВИ Æ КÆРОН ? ГЕУÆРГОБАЙ МÆЙИ НÆ БÆЛÆСТÆ ЦÆХУÆН УАВÆРИ ФÆУУНЦÆ? ЦÆМÆ? ( СУВ-ТИ ДЗ-ТÆ-З-Н: СИФТÆ ЗÆНХÆМÆ ХАУНЦÆ,ХУСКЪÆ КÆНУНЦÆ,НИГЪГЪОЛОН УНЦÆ ÆМА ЗÆНХÆМÆ ÆГЪЗÆЛУНЦÆ.)

**ГЪ.:** РАСТ ЗÆГЪЕТÆ,МÆ БÆДÆЛТТÆ. КУД УÆМÆ КÆСУЙ, ЦИ ХУННУЙ ЙЕЦИ МЕНЕУÆГ?

 - ÆЗ УИН ÆЙ ЗÆГЪДЗÆН ,СУМАХ БАЙ БАГЪУДИ КÆНЕТÆ ÆМАЙ УÆ ДЗУРДУАТМÆ БАХÆССЕТÆ.

**- «СИФÆГЪЗÆЛÆН»** (ЦАЛДÆР ХАТТИ ЗÆГЪÆН ЙЕУМÆ НÆУÆГ ДЗУРД,УДТА МА РАФÆРСУН ЙЕУ ДУЙЙЕЙ ХЕЦÆНТÆЙ).

—СИФТÆ ЗÆНХÆМÆ КУ ÆРÆГЪЗÆЛУНЦÆ ,УÆДТА КУД ФÆККÆНУНЦÆ? КУД ФÆЗЗАРУНЦÆ ,КУ СÆБÆЛ ÆРЛÆУУАЙ ,УÆД? НÆ КЪÆХТИ БУНИ КУД ФÆККÆНУНЦÆ?

—ШИР-ШИР-ШИР! РАКÆНАЙТÆ ÆГАСÆЙДÆР.(СУВ-ТÆ ФÆНЗУНЦÆ)

— ДУМГÆ БА КУД ФÆККÆНУЙ ? - Ш-Ш-Ш . (СУВ-ТÆ АРХАЙУНЦÆ)

 СУВ-ТÆ ЗИЛДÆГÆЙ ЛÆУГÆЙ СÆ КЪОХТÆ УÆЛÆМÆ ИСÆРГЪУВУНЦÆ ,АЛЛИРДÆМÆ СÆХЕ ÆРКЪОЛÆ КÆНУНЦÆ ,УОЙ ФÆСТЕ БА ЦУМА ФÆЗЗИГОН СИФТÆБÆЛ ЦÆУÆН , ÆМА СИФТÆ НÆ КЪÆХТИ БУНИ ЗАРУНЦÆ. СÆ КЪОХТИ СИФТÆ ,КЕ ÆРÆМБУРД КОДТОНЦÆ РÆВДАУÆНДОНИ ТУРГЪИ ,ЙЕТÆ)

 **ГЪАЗТ «ДУМГÆ ÆМА СИФТÆ»**

**ГЪ. :** БÆЛÆСТИ СИФТÆ ЗÆНХÆМÆ ÆРÆГЪЗАЛДÆНЦÆ ÆМА НÆ БÆЛÆСТÆ ÆНÆ РÆСУГЪД ДАРÆСÆЙ БАЙЗАДÆНЦÆ. КЪАДОТÆ БАЙГОН ÆНЦÆ.(СУВ-ТÆ ИСБАДЕТÆ УÆ БУНÆТТИ)

**ИХÆСЛÆВÆРД.** АЛКÆМÆНДÆР Æ РАЗИ ЛÆУУЙ ГÆГЪÆДИБÆЛ ХУЗÆ ГОНД БÆЛАСИ КЪАДО. ФÆНДУЙ УÆ СÆ ХÆЦЦÆ РАГЪАЗУН ? ЛÆМБУНÆГ ИГЪОСЕТÆ ,ХЕБАРÆЙ КУСТ ÆЙ.

**ГЪ.:** ГЪÆЙДÆ НÆ ЗÆРДИ ÆРÆФТАУÆН ,ДЗУРДИ ХÆЙТТÆ ЦИ ХУННУНЦÆ?(ДЗУÆППИТÆ) МАХ ЗОНÆН ДЗУРДТÆ ИУÆНГТÆБÆЛ ДЕХ КÆНУН.(ЦАЛ ГЪÆЛÆСОН МУРИ ЕС ДЗУРДИ,УАЛ ХАЙЙИ КÆНÆН) . ÆЗ УИН БАКÆССÆН БАЗОН-БАЗОНТÆ,СУМАХ СÆ БАЗОНЕТÆ. УОЙ ФÆСТЕ БА ДЗУРДИ ЦАЛ УÆНГИ УА , УАЛ РÆСУГЪД ДОРИ НИВВÆРЕТÆ УÆ БÆЛАСИ КЪАДОБÆЛ.

 **БАЗОН-БАЗОНТÆ.**

 **1)**НАРТИ УРУЗМÆГБÆЛ СÆДÆ ХÆДОНИ .(КЪА-БУС-КА)

 **2)**ХУÆРУНМÆ –АДГИН,

СУРХФАЗÆ,УСТУР

ХАУНМÆ – НИФСГУН ,

ДАРГЪ ,НАРÆГ Æ ХЪУР.(ФÆТ-КЪУ)

**3)**РÆСУГЪД КИЗГÆН Æ ГУРÆ ЗÆНХИ БУНИ ,Æ ДЗИККОТÆ БА ЗÆНХИ СÆРБÆЛ.(ÆП-ХÆ)

**4)** ЗИНГ НÆЙ,УОТЕМÆЙ БА СОДЗУЙ.(ЦИВ-ЗÆ)

**5)** УСТУР ФАХСИ ЛÆУУЙ

СУГЪЗÆРИЙНÆ ХЪАЛАЦ.(ХОР)

**6)** ЦЪИЛИН НÆЙ, УОТЕМÆЙ БА ГЪÆУНГТÆ СÆРФУЙ. (ДУМГÆ)

*(СУВ-ТÆ ИГЪОСУНЦÆ ÆМА АРХАЙУНЦÆ . ПАЙДА КÆНУНЦÆ «МАРБЛС»-И ДОРТÆЙ*.)

 **ГЪ.:** СУГЪЗÆРИЙНÆ «ÆХЦАТÆ» ХАУНЦÆ ЗÆНХÆМÆ КЪАЛЕУТÆЙ? (БОР СИФТÆ)

-РАГЪУДИ КÆНАЙТÆ,ЦÆМÆ ГÆСГÆ РАБАСТАН ФÆЗЗИГОН СИФТÆ СУГЪЗÆРИЙНИ ХÆЦЦÆ ?

**СУВ-ТÆ:** СИФТÆ ÆНЦÆ БОР, СУГЪЗÆРИЙНИ ХУЗÆН…

 **ЗМÆЛГÆ ГЪАЗТ «ФÆЗЗИГОН СИФТÆ»**

**ГЪ. :** ЦÆХУÆН ДЗУРДБÆСТИТÆ МА ЕС ÆРГЪУДИ КÆНÆН ДЗУРД «СУГЪЗÆРИЙНИ» ХÆЦЦÆ?

 *( СИНОНИМТÆ ÆРГЪУДИ КÆНÆН)*

—СУГЪЗÆРИЙНÆ КЪОХТÆ (КОСАГÆ),

—СУГЪЗÆРИЙНÆ ÆФСЕРÆ (БОР ,ЦÆТТÆ),

—СУГЪЗÆРИЙНÆ КÆРДТУ ( РÆГЪÆД ,БОР),

—СУГЪЗÆРИЙНÆ ЗÆРДÆ ( ЗÆРДХÆЛАР ,ФÆЛМÆН ЗÆРДÆ),

—СУГЪЗÆРИЙНÆ ФÆЗЗÆГ ( РÆСУГЪД, БОР, АЛЛИХУЗОН).

 (СУВ-ТÆ АРХАЙУНЦÆ,КÆД СИН ЙЕСТИ НÆ УАЙУЙ, УÆД СИН ФÆАГЪАЗ КÆНУН).

 **КИЗГÆ:** (ЙÆ ЗÆРДИ ЦИДÆР ÆРÆФТУДÆЙ ÆМА ФЕСТАДÆЙ ) ÆЗ БА МÆ ХÆЦЦÆ БÆЛАСИ ХУЗÆ ÆРБАХАСТОН,ФАЛ МИ КУ ФЕРОНХ ÆЙ !. ЛÆВАР УИН ÆЙ КÆНУН .

**ГЪ. :** (ХУЗÆМÆ КÆСУЙ) ЦИДÆР РЕВÆД ÆЙ НÆ БÆЛАСÆ,ЦИ ГЪÆУАГГИН ÆЙ? ФÆНДУЙ УÆ ИСРÆСУГЪД КÆНУН ИСРÆСУГЪД КÆНÆН ПИШЕРХАНИ ЛÆВАР ? СИФТÆ АЛЛИХУЗОН ФÆЗЗИГОН ХУАРÆНТÆЙ НИХХУАРÆН ÆМА СÆ НÆ БÆЛАСÆБÆЛ БАНИХАСУН !

 *СУВ-ТÆ ХУАРУНЦÆ СИФТÆ ХУАРÆНТÆЙ ÆМА СÆ СОР КÆНУНМÆ ИВÆРУНЦÆ*.

 **ЗАР «ФÆЗЗÆГ»**

**ГЪ.:** ЦАЛИНМÆ НÆ СИФТÆ СОР КÆНУНЦÆ , УÆДМÆ **«ЧЕПЕНА»-** МÆ ФÆЛЛÆУУЕТÆ БИЦЦЕУТÆ.

 ***БИЦЦЕУТÆ КАФУНЦÆ «ЧЕПЕНА».***

**КИЗГÆ:** ЦИ ДЗÆБÆХ ИГЪÆЛДЗÆГ КÆНЕТÆ,МÆН ДÆР ФÆНДУЙ. - УОЙ ,УОЙ ЧЕПЕНА…

**ГЪ. :** МИНКЬИ БАЙГЪОСÆ,МÆ ТИКИС . З-ТÆ,МÆ БÆДÆЛТТÆ КА КАФУЙ «ЧЕПЕНА» ? КАФУНЦÆ БИЦЦЕУТÆ , ХЪАУРÆГИН ÆМА БОГАЛТÆ. ДУ БА ДÆ РÆСУГЪД УÆЛЕДАРÆСИ КИЗГУТТИ КАФТ РАКÆНÆ. УÆЗДАН КАФТ…

 **КИЗГУТТИ КАФТ.**

**ГЪ.:** СУВ-ТÆ, НÆ СИФТÆ ДÆР ИССОР ÆНЦÆ. ГЪÆЙДÆ СÆ БАНИХАСÆН , ÆРМÆСТ АЛКЕДÆР ДЗОРУЙ - МЕНЕУÆГ . КИЗГÆ ЦÆХУÆН ÆЙ? – ДЗ-ЦÆ БИЦЦЕУТÆ. СУМАХ БА КИЗГУТТÆ - БИЦЦЕУ ЦÆХУÆН ÆЙ?

 *(СÆ СИФТÆ НИХАСГÆЙ ДЗОРУНЦÆ).*

**ГЪ.:** СИФÆГЪЗÆЛÆН ДÆР СИ РАВДЕСЕТÆ. ЦÆМÆЙ НИН СИ ÆЦÆГ ФÆЗЗИГОН РÆСУГЪД БÆЛАСÆ РАУАЙА, СУГЪЗÆРИЙНÆ СИФТИ ХÆЦЦÆ..

**КИЗГÆ:** ЦИ РÆСУГЪД ИССÆЙ НÆ БÆЛАСÆ. ЦИ БЕРÆ АЛЛИХУЗИ СИФТÆ ИБÆЛ ЕС…ЦИ РÆСУГЪД ХУЗТÆ СИ ЕС,ФАЛ СÆ КУ НÆ ЗОНУН !

**ГЪ.:** СУВ-ТÆ,РАНИМАЙЕТÆ ХУЗТÆ,ЦÆМÆЙ СÆ НÆ ИУАЗÆГ КИЗГÆ ДÆР БАГЪУДИ КÆНА. ДУ БА ЛÆМБУНÆГ ИГЪОСÆ…(НИМАЙУНЦÆ)

ЦИ ХУЗИ НЦÆ? ЦÆЙ БÆРЦÆ? КУД ТÆХУНЦÆ?....

 **КÆРОНБÆТТÆНИ** МА МÆ ФÆНДУЙ ,ЦÆМÆЙ МА ЙЕУ ХАТТ ПИШЕРХАНÆН БАЛÆДÆРУН КÆНАЙТÆ..ЦÆХУÆН ÆНЦÆ НÆ КИЗГУТТÆ УДТА НÆ БИЦЦЕУТÆ. ЦÆМÆЙ ЙÆ ЗÆРДÆБÆЛ БАДАРА ÆМА БАГЪУДИ КÆНА АЦИ БОН ЦИ БАЗУДТА ÆМА ЦИ ФÆИДТА,УОНИ.

**БИЦЦЕУТÆ ДЗ-ЦÆ ЙЕУМÆ:** НÆ КИЗГУТТÆ КУСТУАРЗОНТÆ,

 ÆФСÆРМДЗАСТ МА ÆГЪДАУГИН .

 ЗÆРДХÆЛАР ÆМА ЗУНДГИНТÆ,

 ХЪÆБÆР УАЗДАН МА КАДГИН !

**КИЗГУТТÆ ДЗ-ЦÆ ЙЕУМÆ :** НÆ БИЦЦЕУТÆ –САХЪ ИГУРДТÆ,

 НÆРТОН ЛÆГТÆ-ХЪАУРÆГИН !

 ÆГЪДПУГИН ÆМА НИФСГУНТÆ,

 БÆГЪАТÆР ÆМА ТУХГИН !.

**ГЪ.:** НÆ АХУРИ РÆСТÆГ КÆРОНМÆ ÆРХЪÆРДТÆЙ. ФÆЦЦУДÆЙ УÆ ЗÆРДÆМÆ ? ЦÆМÆЙ? ( ДЗ=ЦÆ СÆ ГЪУДИТÆ) ХУЦАУ УИ ИСАРАЗИ УÆД, МÆ БÆДÆЛТТÆ!. МÆН ЗÆРДÆМÆ ДÆР ХЪÆБÆР БАЦУДАЙТÆ, ХУАРЗ БАКУСТАЙТÆ ÆМА УИН ÆЗ ДÆР БАЦÆТТÆ КОДТОН ФÆЗЗИГОН ЛÆВÆРТТÆ, КÆЦИТÆ АДÆЙМАГÆН ÆНЦÆ ПАЙДА!. ЕС СИ БЕРÆ ВИТАМИНТÆ.

 **КÆРÆДЗЕЙ УАРЗЕТÆ ÆМА КÆРÆДЗЕМÆН АРГЪ КÆНЕТÆ!.**

 **КÆРÆДЗЕБÆЛ ХУÆЦЕТÆ ÆМА ЛИМÆНÆЙ ЦÆРЕТÆ!..**